Minder mag aan die staat, sê Steenhuisen ná sege | Maroela Media
John Steenhuisen, nuwe leier van die DA, het sy party daartoe verbind om die houvas wat die staat en die ANC-regering op mense se alledaagse lewens het, te beveg.
Steenhuisen is aan die einde van die amptelike opposisie se virtuele kongres aangewys as die nuwe leier, met sowat 80% van die stemme. Sowat 20% van die afgevaardigdes het vir sy teenstander, Mbali Ntuli, gestem.
In sy oorwinningstoespraak het hy die hand van versoening na Ntuli uitgereik en sy het haar ondersteuning aan die party herbevestig.
"Dit was 'n demokratiese tweestryd. Ek is trots op die veldtog wat ons gevoer het. Ek is 'n demokraat, so ek berus my in die uitslag. Demokrasie was die wenner, John Steenhuisen is nou ons leier en ons moet hom ondersteun," het Ntuli gesê.
In sy oorwinningstoespraak het Steenhuisen hom daartoe verbind dat die DA mag oor mense se lewens sal teruggee uit die hande van wat hy as die "mislukkende staat" beskryf het.
Hy het gesê die DA sal hom daaraan toewy om die ANC deur volstrekte meerderhede uit stadsrade te verwyder. Hy het dus die vraag gesystap oor wie die DA as koalisievennote sal insluit of uitsluit in stadsrade waar niemand 'n volstrekte meerderheid behaal nie.
Helen Zille is as voorsitter van die DA se federale raad verkies met 69% van die stemme teenoor 31% vir Mike Moriarty.
Die DA se federale voorsitter is dr. Ivan Meyer en die drie federale ondervoorsitters is Refiloe N'tsheke, Anton Bredell en Jacques Smalle. Die party se hoof van finansies is dr. Dion George.
Die twee ondervoorsitters van die federale raad is James Masango en Thomas Walters.
Wel sterkte en mag pns sien dat jul huis in orde kry en iets utrig in die Parlement
Bla bla bla em todat ons maak so malema en niks warrie oor gevolge bly als net praat
Skuus DA, maar as net 50% plus 1 vir die ANC stem, dan gaan dit netso bly, en as julle koalisies vorm om beheer te vat, is dit ook nie aldag veilig nie.
Asseblief tog nou John Steenhuizen nou dat jy amptelik die LEIER is begin om die ANC en EFF aan te vat. Hou op om alles met "kid gloves" te doen….kry soe bietjie vreedelike geweld aan die gang in die DA!
Nee wat die DA en sy 3 ondersteuners mors hulle vreugde en energie.Niks gaan verander of verbeter nie.Die jaar het ons geleer dat briefies,drygemente ,mooi praat,debatte ens net tyd mors is.Die DA glo nog daarin.Die enigste taal wat die regering verstaan is geweldadige opstand anders lag hulle jou af.Die meeste blankes is klaar met die DA.Net die liberales gaan nog na die DA kyk.